บาทเปิด 30.19/22  บาทต่อดอลลาร์ แข็งค่า
เงินบาทเปิดตลาด 30.19/22  บาทต่อดอลลาร์ แข็งค่าจากแรงขายดอลล์ หลัง ธนาคารกลางสหรัฐ คงดอกเบี้ย มองกรอบ 30.15-30.25บาทต่อดอลลาร์
12 ธ.ค. 2562

เงินบาทเปิดตลาด 30.19/22  บาทต่อดอลลาร์ แข็งค่าจากแรงขายดอลล์ หลัง ธนาคารกลางสหรัฐ คงดอกเบี้ย มองกรอบ 30.15-30.25บาทต่อดอลลาร์
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 30.19/22 บาท/ดอลลาร์ แข็งค่าจากเย็นวานนี้ที่ปิดตลาดที่ระดับ 30.31 บาท/ดอลลาร์
เช้านี้เงินบาทปรับตัวแข็งค่าจากเมื่อเย็นวาน ซึ่งน่าจะเป็นผลจากการขายดอลลาร์ออกมา หลังจากที่การประชุมคณะกรรมการกำหนดนโยบายการเงินของธนาคารกลางสหรัฐ (FOMC) มีมติคงอัตราดอกเบี้ยไว้ในระดับเดิม และส่งสัญญาณว่าจะไม่มีการปรับอัตราดอกเบี้ยอีกไปตลอดทั้งปี 2563         
"บาทกลับมาแข็งค่า น่าจะเป็นผลจากแรงขายดอลลาร์ เพราะเมื่อคืน FOMC คงดอกเบี้ย และส่งสัญญาณว่าปีหน้าจะไม่มีการปรับดอกเบี้ยอีก แนวโน้มเงินบาทวันนี้คงทรงๆ แต่อยู่ในทิศทางแข็งค่า" นักบริหารเงินระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 30.15-30.25 บาท/ดอลลาร์